ciaooo zaeme!    d desi und ich haend zaeme fuer 2 1/2 wuchae daerfe diae kalifornisch kueschte und dae lake tahoe gnuesse! isch wuerklich uu schoen gsi, au waenn en teil vom highway nr 1 amigs ziemli vernaeblet gsi isch. aber das seig normal fuer diae jahresziit, schad:-( sind nach 3 naecht malibu zerscht richtig san diego (en hammer stadt, vil meh charme wiae los angeles) nachher sind mer wider zrug und richtig norde, santa barbara, monterrey, santa  cruz und schlussaentlich san francisco. diae stadt haet eifach das gewisse etwas...haend eus richtig wohl gfuehlt det mit dae cable cars und dae huegel:-) daenn sind mer richtig oschte inen outlet go shoppe...sind oepe 5 stunde det gsi, was eigentlich mim shopping jahresdurchschnitt entspricht. bin nachher sooo was vo gschlisse gsi! am abig sind mer wiiter zum lake tahoe, isch au ziemli schoen gsi det, fascht echli schwiizerisch, han grad chli heiweh becho! in 3 taeg haend mers durch d wueschti zrug uf LA  gschafft! det haend sich d weg vo dae desi und miaer wider traennt, wil si nochli det bliibt. ich han ja waeg dem bloede amerikanische visum noed langer choene bliibe...